OzLabs/hebrew-wiki-articles huggingface dataset:
ג'ואי דה-פרנצ'סקו

ג'ואי דה-פרנצ'סקו בהופעה בפרנקפורט, 2009
ג'ואי דה-פרנצ'סקו (באנגלית: Joey DeFrancesco; 10 באפריל 1971 – 25 באוגוסט 2022) היה מוזיקאי ג'אז שניגן באורגן המונד וחצוצרה. משנת 2003 ועד למותו דורג באופן קבוע בסקר קוראי דאון ביט כאורגניסט הג'אז הטוב ביותר. הוא נחשב ליורשו המובהק וממשיך דרכו של ג'ימי סמית, "אבי האורגן בג'אז".

==ביוגרפיה==
דה-פרנצ'סקו נולד בספרינגפילד (הסמוכה לפילדלפיה), פנסילבניה. אביו "פפה" ג'ון דה-פרנצ'סקו היה נגן אורגן המונד וסבו, ממוצא איטלקי, היה רב נגן שניגן בין היתר עם טומי דורסי. ג'ואי דה-פרנצ'סקו החל לנגן פסנתר בגיל ארבע ועד מהרה עבר לנגן כמו אביו באורגן. בגיל שש צפה באביו מנגן במועדון ובגיל עשר הצטרף אליו בסופי שבוע.

בגיל 17 פגש את מיילס דייוויס בתוכנית טלוויזיה ודייוויס ביקש מהאורגניסט הצעיר להתלוות אליו במסגרת מסע הופעות מיד עם סיום לימודיו בתיכון. דה-פרנצ'סקו הופיע עם דייוויס במסגרת מסע ההופעות שתועד בתקליטים "Live Around the World" ו-"Amandla". בשנת 1989 חתם עם חברת קולומביה רקורדס על חוזה הקלטות והוציא בזה אחר זה חמישה אלבומים: "All of Me", "?Where Were You", "Part III", "'Reboppin" ו-"Live at the Five Spot" שזכו להצלחה ולביקורות חיוביות שציינו את היותו "וירטואוז עם נשמה", המחזיק מחד ביכולת טכנית מעולה ומצד שני מצליח לייצר סווינג בלוזי סוחף ומהנה. בין המוזיקאים איתם ניגן ניתן למנות את הגיטריסטים פאט מרטינו, דייב סטרייקר, ג'ימי ברונו ועוד.

אולם להכרה הבינלאומית זכה כנגן הרכב לצידו של הגיטריסט ג'ון מקלפלין בתקליט מ-1994 "After the Rain" ובמהלך מסע ההופעות הארוך שליווה את התקליט. המבקרים ציינו את התוספת המשמעותית של אלתוריו של דה-פרנצ'סקו לצליל של להקתו של מקלפלין.

ב-1998 ניגן עם אביו בתקליט "All in the Family". ב-1999 וב-2000 הקליט את התקליטים " The Champ" ו-"!Incredible" בהם אירח לצידו את מורו הרוחני ג'ימי סמית. הוא השתתף גם בתקליטו האחרון של סמית, "Legacy" ב-2005 מעט לפני מותו של האחרון. ב-1999 הוציא תקליט בשם "החבר'ה הטובים של ג'ואי דה-פרנצ'סקו" (Joey DeFrancesco's Goodfellas) המהווה מחווה לפסקול הסרט "החבר'ה הטובים". התקליט ספג ביקורת בשל היותו "55 דקות של כיף ללא הפוגה".

דה-פרנצ'סקו הרבה במחוות למוריו הרוחניים כגון דון פטרסון (ב-"The Champ: Round 2" ו-"The Philadelphia Connection: A Tribute to Don Patterson"), פרנק סינטרה ("Plays Sinatra His Way"), מחווה למוזיקה של הוראס סילבר ועוד. תקליטיו זכו להערכת הביקורת. בנוסף, הוא הרבה להופיע ברחבי העולם בראש הרכב או כנגן לצידם של אחרים.

נפטר מהתקף לב ב-25 באוגוסט 2022.

==קישורים חיצוניים==

* 

* [http://www.habama.co.il/Pages/Event.aspx?Subj=3&Area=1&EventID=942 סקירה קצרה באתר "הבמה" לקראת הופעה בישראל]

==הערות שוליים==

קטגוריה:מוזיקאי ג'אז
קטגוריה:מוזיקאים אמריקאים
קטגוריה:אמריקאים שנולדו ב-1971
קטגוריה:אמריקאים שנפטרו ב-2022
יו ג'ונסון (יינן)

יו ג'ונסון (באנגלית: Hugh Johnson; נולד ב-10 במרץ 1939) הוא סופר בריטי ומומחה ליין, וכן מבקר יין. הוא נחשב סופר היין שספריו הם הנמכרים ביותר בעולם.

הוא אביר מסדר האימפריה הבריטית.

==קריירה==
ג'ונסון היה לחבר האגודה ליין ולאוכל באוניברסיטת קיימברידג', כשלמד לתואר ראשון בקינגס' קולג' בשנות החמישים של המאה ה-20. בתארו כיצד נכנס לעולם טעימות היין הוא נזכר:

ג'ונסון כותב אודות יין מאז 1960, ולאחר שסיים את לימודיו הועסק ככותב קבוע עבור פרסומי קונדה נאסט, ומהר מאוד החל לעבוד עם כתבי עת כמו ווג ו-House & Garden. הוא פרסם מספר ספרים, החל בספרו "Wine" ב-1966, בתקופה בה היה בעל הטור לנושא יין של הסאנדיי טיימס. ספרו "The World Atlas of Wine", שראה אור לראשונה ב-1971, ונחשב לניסיון הרציני הראשון למפות את אזורי היין בעולם, תואר על ידי המנהל הנוכחי של ה- INAO כ"אירוע גדול בספרות היין".

במהלך השנים היה ג'ונסון מנהלו של שאטו לאטור, מייסד-שותף ושותף של חברת הרויאל טוקאי קומפאני, וב-1986 ייסד את "Hugh Johnson Collection Ltd" שמשווקת כוסות יין ואביזרים נוספים הקשורים בו. ג'ונסון הוא גם הורטיקולטוריסט ולו עניין מיוחד בעצים. הוא פרסם מדריך תקני לגינון "The Principles of Gardening". מאז 2004 משמש ג'ונסון כיועץ המערכת של כתב העת "The World of Fine Wine".

מגזין הדקאנטר בחר בג'ונסון כ"איש השנה" ב-1995, וב-2007 הוענק לו תואר אביר מסדר האימפריה הבריטית.

ג'ונסון ידוע כאחד מהמתנגדים הקולניים ביותר בעולם היין למתן ציונים מספריים ליין. באוטוביוגרפיה שלו," A Life Uncorked", הביע ג'ונסון צער על השפעתו של מבקר היין רוברט פארקר על עולם היין, שלדעתו הניע את עולם היין באזורים רבים לסגנון אחיד. ג'ונסון הצהיר ב-2005, "הגמוניה מלכותית שורה על וושינגטון ודיקטטור הטעם יושב בבולטימור." (רוברט פארקר מתגורר במונקטון, עיר קטנה בבולטימור, מרילנד.)

==פרסומים נבחרים==
<div style="direction: ltr;">
* Wine (1966) 
* The World Atlas of Wine (1971, several editions; since 2004 co-authored with Jancis Robinson) 
* The International Book of Trees (1973) 
* Hugh Johnson's Pocket Wine Book (1977, since published annually) 
* The Principles of Gardening (1979), Mitchell Beazley Publishers (U.K.)/Simon & Schuster, Inc. (U.S.) 
* Hugh Johnson's Wine Companion (1983, several editions) 
* The Story of Wine (1989) 
* The Art and Science of Wine: The Subtle Artistry and Sophisticated Science of the Winemaker, (1992, co-authored with James Halliday) 
* A Life Uncorked (2006, autobiography, anecdotes and opinions)
</div>

==טלוויזיה==
<div style="direction: ltr;">
* Vintage: A History of Wine (1989)
</div>

==לקריאה נוספת==
<div style="direction: ltr;">
* Johnson, Hugh", in: Robinson Jancis (editor). The Oxford" Companion to Wine, Third Edition. Oxford University Press, Oxford, 2006, pp. 376-377.
</div>

==קישורים חיצוניים==

==הערות שוליים==

קטגוריה:מבקרי יין
קטגוריה:סופרים בריטים
קטגוריה:בוגרי קינגס קולג' לונדון
קטגוריה:בריטים שנולדו ב-1939
ג'נסיס רובינסון

ג'נסיס מארי רובינסון (באנגלית: Jancis Mary Robinson, נולדה בקאמבריה ב-22 באפריל 1950) היא מבקרת יין בריטית, עיתונאית ועורכת ספרות בנושא יין. כיום היא כותבת טור שבועי בFinancial Times. היא גם מעניקה ייעוץ למרתף היין של אליזבת השנייה, מלכת הממלכה המאוחדת.

היא בעלת תואר "מאסטר ביין" והיא חברת מסדר האימפריה הבריטית.

==ביוגרפיה==
רובינסון למדה מתמטיקה ופילוסופיה באוניברסיטת אוקספורד ועבדה בסוכנות נסיעות אחרי שסיימה ללמוד באוניברסיטה. רובינסון התחילה לכתוב על יין ב-1 בדצמבר 1975 כשהיא התמנתה לעורכת של כתב העת של האיגוד Wine & Spirit.

ב-1984 היא הייתה האדם הראשון מחוץ לתעשיית היין שזכתה בתואר. היא גם משמשת כיועצת היין של חברת התעופה בריטיש איירווייז ופיקחה על בחירת מרתף היוקרה של מטוס הקונקורד של החברה.

כסופרת יין, היא נעשתה לאחת מסופרי היין המובילים בעולם בחומר חינוכי ואנציקלופדי על יין. הספר The Oxford Companion to Wine, אותו ערכה רובינסון, נחשב בעיני כל כאנציקלופדיית היין המקיפה ביותר בעולם.

המהדורה הראשונה פורסמה ב-1994, ולקח לה חמש שנים לכתוב אותו אחרי שהיא התמנתה לעורכת ב-1988.

בנוסף לכך, הספר The World Atlas of Wine שכתבו יו ג'ונסון ורובינסון הוא אחד מאטלסי היין המובילים בעולם.

ב-1995 הופיעה ג'נסיס רובינסון בקורס יין בן 10 פרקים בערוץ הטלוויזיה BBC 2. הסדרה הוצאה מחדש מאוחר יותר ב-DVD. הספר Jancis Robinson's Wine Course נכתב כדי ללוות את הסדרה וראה אור במספר מהדורות. 

היא זכתה בתואר דוקטור לשם כבוד מהאוניברסיטה הפתוחה (אנגליה), ונתמנתה לחברת מסדר האימפריה הבריטית ב-2003, בנוסף לפרסים רבים אחרים שהיא קיבלה על כתיבתה. היא זכתה בפרסי גלנפידיך ובפרסי זיכרון על שם אנדרה סימון, ונבחרה בידי מגזין הדקנטר כ"אשת השנה לשנת 1999".

רובינסון ניהלה ויכוח ער עם רוברט פארקר לגבי בציר 2003 של שאטו פאבייה (לו פארקר העניק ציון גבוה ורובינסון נתנה ציון נמוך), שזכה לכיסוי נרחב בכלי התקשורת ותואר כ"מלחמת מילים" בין שני המבקרים.

למרות הוויכוח, רובינסון ופארקר הם ביחסי ידידות.

ג'נסיס רובינסון נשואה למבקר האוכל ניק לאנדר, ולהם שלושה ילדים.

==ספריה==
<div style="direction: ltr;">
* Robinson, Jancis. Confessions of a Wine Lover. . 
* Robinson, Jancis (Editor). The Oxford Companion to Wine (3rd edition ed.). . 
* Johnson, Hugh; Robinson, Jancis. The World Atlas of Wine (6th edition ed.). . 
* Robinson, Jancis. Vines, Grapes and Wines. . 
* Robinson, Jancis. Jancis Robinson's Wine Course. .
</div>

==קישורים חיצוניים==

* 

* [http://www.ft.com/arts/columnists/robinson המאמרים של ג'נסיס רובינסון], Financial Times
* [http://www.cityweekend.com.cn/shanghai/articles/blogs-shanghai/shanghai-book-club/live-blogging-with-jancis-robinson-writing-about-wine-impossible-or-imprudent/ פודקאסט של ג'נסיס רובינסון הדן ב"כתיבה על יין" בפסטיבל הספרות הבינלאומי של שנחאי]
* אייל גרוס, [http://www.winet.co.il/he-IL/115/1740/ כותבת יין], יין וגורמה, גיליון מספר 136
* אייל גרוס, [http://aeyalgross.com/blog/?p=24766 כשג'נסיס רובינסון פגשה את אריק אסימוב], 4 בנובמבר 2006
* [http://www.hashulchan.co.il/?CategoryID=54 מאמרים של רובינסון מתורגמים לעברית], על השולחן

==הערות שוליים==
<div style="direction: ltr;">

</div>

קטגוריה:מבקרי יין
קטגוריה:קצינים במסדר האימפריה הבריטית
קטגוריה:סופרות בריטיות
קטגוריה:סופרים בריטים
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:בריטיות שנולדו ב-1950
קטגוריה:בריטים שנולדו ב-1950
אידיאל נילי

בתורת החוגים, אידיאל נילי הוא אידיאל שכל איבריו נילפוטנטיים. מכיוון שסכום של אידיאלים ניליים גם הוא נילי, סכום כל האידיאלים הניליים בחוג הוא אידיאל נילי, המכונה הרדיקל הנילי העליון.

== הגדרות ==

איבר <math>a</math> של חוג הוא נילפוטנטי אם קיים <math>n</math> כך ש-<math>a^n=0</math>. 

תת-קבוצה <math>S</math> של חוג <math>R</math>, שכל איבריה נילפוטנטיים, נקראת קבוצה נילית. אם קיים <math>n</math> כך שהמכפלה <math>s_1 \dots s_n</math> מתאפסת לכל <math>s_1,\dots,s_n \in S</math> אז <math>S</math> היא קבוצה נילפוטנטית. קל לראות שהאידיאל השמאלי <math>Ra</math> הוא נילי אם ורק אם האידיאל הימני <math>aR</math> הוא כזה.

אידיאל הוא נילפוטנטי מקומית, אם תת-החוג הנוצר על ידי מספר יוצרים סופי מאברי האידיאל הוא תמיד נילפוטנטי (אם כי דרגת הנילפוטנטיות עשויה להיות תלויה בבחירת היוצרים). כל אידיאל נילפוטנטי הוא נילפוטנטי מקומית, וכל אידיאל נילפוטנטי מקומית הוא נילי; הטענות ההפוכות אינן נכונות בדרך כלל. עם זאת, בחוגים נותריים, כל אידיאל שמאלי נילי הוא אידיאל נילפוטנטי. חוג ראשוני שאין בו אידיאלים ניליים נקרא strongly prime.

=== חוגים ניליים ===

ההגדרות עבור אידיאלים חלות גם על חוגים בלי יחידה: חוג נילי הוא חוג שבו כל האיברים ניליים (ולכן אין בו אידמפוטנטים). חוג שכל המנות הראשוניות שלו הן ניליות הוא בעצמו נילי.

== סכום של אידיאלים ניליים ==

איברים נילפוטנטיים נראים ממבט ראשון "קרובים לאפס", אבל זווית ראייה זו אינה מועילה, משום שהסכום או המכפלה של איברים נילפוטנטיים אינם בהכרח כאלה
. 
לעומת זאת, ההנחה שאיבר שייך לאידיאל נילי היא חזקה ביותר. כל האיברים מסוג זה מרכיבים יחדיו את האידיאל הנילי הגדול ביותר, שהוא רדיקל הנקרא הרדיקל הנילי העליון של החוג. אידיאל זה שווה לחיתוך של כל האידיאלים הראשוניים. בחוג קומוטטיבי, הרדיקל הנילי כולל את כל האיברים הנילפוטנטיים, ושווה לרדיקל של אידיאל האפס בחוג. 

בדומה לזה, רדיקל לויצקי הוא האידיאל השמאלי הנילפוטנטי-מקומית הגדול ביותר, והוא אידיאל דו-צדדי. קיומם של רדיקלים אלה מוכיח שסכום (כלשהו) של אידיאלים ניליים הוא תמיד נילי, והסכום של אידיאלים נילפוטנטיים-מקומית הוא תמיד נילפוטנטי-מקומית. אפילו הסכום של אידיאלים שמאליים נילפוטנטיים-מקומית הוא נילפוטנטי-מקומית, והסכום של תת-חוג נילפוטנטי מקומית עם תת-חוג נילפוטנטי הוא נילפוטנטי מקומית. לעומת זאת, לא ידוע האם סכום של אידיאלים שמאליים ניליים הוא תמיד נילי (ראו להלן).

כאשר מדובר באידיאלים נילפוטנטיים התמונה שונה: הסכום של מספר סופי של אידיאלים (שמאליים) נילפוטנטיים, הוא נילפוטנטי, אבל סכום של מספר כלשהו של אידיאלים נילפוטנטיים אינו בהכרח כזה. סכום כל האידיאלים הנילפוטנטיים בחוג הוא נילי, אבל בדרך כלל אינו נילפוטנטי.

== בעיות פתוחות ==

השערת קתה, שהיא אחת ההשערות הפתוחות המרכזיות בתורת החוגים, שואלת האם סכום של אידיאלים שמאליים ניליים הוא תמיד נילי. ידוע שקיים חוג נילי אפיני שאינו נילפוטנטי (Golod ו-Shafarevitch), אך לא ידוע האם חוג נילי מוצג סופית הוא בהכרח מממד סופי.

== ראו גם ==

* רדיקל
* משפט נגטה-היגמן

==הערות שוליים==

קטגוריה:תורת החוגים
אינה וולף (שוטרת)

אינה וולף היא ניצב בדימוס במשטרת ישראל.

וולף שירתה במשטרת ישראל 36 שנים, במהלכן מילאה 14 תפקידים שונים. האחרונים שבהם: ראש מחלקת המחקר באגף המודיעין, ראש מחלקת הרכישות והמכירות, וסגנית ראש אגף התכנון. 

בתקופת כהונתו של משה קראדי כמפכ"ל הוזכרה כמועמדת לראשות אגף ההדרכה שעתיד היה לקום, אך הקמת האגף נדחתה למועד מאוחר יותר. בשנת 2008 הועלתה לדרגת ניצב ושימשה כשנתיים ראש האגף לתמיכה לוגיסטית, באחריותו תקציב הרכש של המשטרה בהיקף של כמיליארד וחצי ש"ח ואחריות על מערך הבינוי והתחבורה של הארגון. בסיום תפקיד זה פרשה משורות המשטרה.

וולף נשואה ואם לחמישה.

==קישורים חיצוניים==
*[https://www.facebook.com/inna.barina אינה וולף], ברשת החברתית פייסבוק

==הערות שוליים==

קטגוריה:ראשי אגף תמיכה לוגיסטית
קטגוריה:קצינות משטרה בדרגת ניצב
משה אבינרי

הרב משה רבילסקי (אבינרי) משמאל
משה אבינרי (רַבֶּלְסקי; בכתיב ארכאי: ראַבעלסקי) (אסרו חג של פסח תרל"ז אפריל 1877 - ר"ח סיון תש"ד 23 במאי 1944) היה רב ומחנך, מחלוצי הדיבור העברי ברוסיה.
אביהם של הלשונאי יצחק אבינרי ושל המתאגרף עמיאל (אמיל) אבינרי.

==ביוגרפיה==
נולד לרב ניסן רבילסקי באסרו חג של פסח תרל"ז בעיירה קלינובקה (קאלינובקא) שבדרום-מערב האימפריה הרוסית (כיום באוקראינה).

מתוך אהבה חזקה לעברית פסק אביו לדבר יידיש, והיה מדבר עברית.

בהיותו בן 18 עברו הוריו לקאזאטין, שם היה אביו אב בית דין עד מותו ופעל גם בשדה החינוך, ביסדו תלמוד תורה מתוקן שלמדו בו גם לימודי חול. התלמידים קבלו בו חינוך לאומי-ציוני ורבים מהם היו לאחר מכן לעסקנים ציוניים בעיירה. אביו הקדיש את כל מרצו להחזקת תלמוד התורה בעיירה.

בסוף שנת תרנ"ז נשא משה רבילסקי לאשה את מנוחה בת הרב ישראל ברמאן, שהיה רב בפליסקוב (פליסקיב באוקראינה המודרנית).

לאחר נישואיו גלה אביו לקובנה שבליטא, שם הוסמך להוראה על ידי הרב צבי בן הרב יצחק אלחנן ספקטור, ובשנת תרס"ה הוזמן להיות רב בבייראמטשא (מיקולאיבקה-נובורוסיסקה , עיירה בבסרביה). לאחר הפרעות האיומות השוד וההרס הרב באזור ובעיירה וגם שם פתח בפעילות חינוך מקיפה ורבת ערך והצליח להרים ולשנות לטובה את מצב הקהילה כולה. 
הוא ייסד בעיירה את בית הספר העברי הראשון בבסראביה שכל לימודיו היו בעברית. ספר ושמו "סנסני עץ החיים", שכתב אביו, ובו קיצור הדינים שידיעתם דרושה לתלמידים, הונהג כספר לימוד ברבים מבתי הספר בבסרביה וגם מחוצה לה.

בשנת תרע"ה, עם פטירת אביו ר' ניסן רבילסקי, עבר משה רבילסקי לקאזאטין לשבת על כיסא אביו. ישיבתו זו ארכה שנתיים, ובשנת תרע"ג הוזמן להיות רב באונגן (על גבול רוסיה ורומניה), ובעיירה זו נשאר עד עלייתו לארץ ישראל. בחול המועד סוכות תרפ"ו עלה עם בני ביתו לארץ ישראל, וחי בה שמונה עשרה שנים עד מותו.

גם בארץ ישראל המשיך את פעילותו החינוכית, בתחילה כמורה ביבנאל ואחר כך בצפת ונטע בתלמידיו את אהבת הארץ והלשון העברית.

מסמך רב ערך בשם: "מן הגיהנום האוקראיני" פורסם על ידי רבילסקי ב"השילוח" ואחר כך שנית ב"הצפירה" בשנת ה'תרפ"א, ובו תיאר את הפרעות האיומות שנעשו ביהודי אוקראינה בידי אנשיהם של סימון פטליורה ואנטון דניקין בשנים תרע"ט-תר"פ, ורשם מפי עדי ראייה שברחו מן הזוועות את שקרה אותם.

בר"ח סיוון תש"ד לפנות בוקר מת ר' משה רבילסקי בבית החולים" הדסה" בירושלים.

==מכתביו==
שלשת הכתבים הללו מופיעים בהקדמה לכרך ב' של הספר "היכל רש"י", שכתב בנו של הרב:
*על חנוך הנוער והכשרת הלבבות לתורה ולציון
*אל הכותל המערבי
*על תחיית ישראל

==קישורים חיצוניים==
* 

==הערות שוליים==

קטגוריה:אנשי חינוך שוחרי השפה העברית
קטגוריה:אנשי חינוך שוחרי השפה העברית ביישוב
קטגוריה:רבנים אורתודוקסים
קטגוריה:מחיי הלשון העברית
קטגוריה:אנשי העלייה הרביעית
קטגוריה:ארץ-ישראלים שנולדו ב-1877
קטגוריה:ארץ-ישראלים שנפטרו ב-1944
נחל מהר"ל

שמורת [[טוף כרם מהר"ל]]
נַחַל מַהֲרַ"ל הוא נחל הזורם במורדות הר הכרמל, ממערב לדלית אל-כרמל וממזרח לכרם מהר"ל. באגן הניקוז של הנחל הוכרזו מספר שמורות טבע וגנים לאומיים. לאורך הנחל צומחים עצי אלון וחרוב גדולים.

בגן חורש טבעי הכולל מיני אלונים וצמחים מוגנים מזנים שונים וכן בעלי חיים רבים, שרידים ארכאולוגיים ותופעות גאולוגיות.

ב 21 במרץ 2001 הוכרזה "שמורת טבע טוף כרם מהר"ל". גודל השמורה הוא 220 דונם. השמורה נמצאת ממערב לכרם מהר"ל. ב-30 בספטמבר 2002 הוכרזה "שמורת טבע הר כרמל - נחל חרובים ונחל מהר"ל" שהיא חלק מפארק הכרמל. גודל השמורה הוא 8,311 דונם והיא נמצאת ממזרח לכרם מהר"ל וממערב לכביש 672 בקטע שבין דלית אל-כרמל וחבורו לכביש 70. הכרזות נוספות של שמורת נחל מהר"ל היו ב-5 ביולי 2007, על שטח של 2,219 דונם. ב-8 בפברואר 2009 הוכרז על שטח שמורת טבע של 4,195 דונם, וגן לאומי על שטח של 54 דונם. השמורה והגן נמצאים ממערב לכביש דליית אל כרמל, והיא גובלת בפארק הכרמל ליד אזור הר סומק וחורבת סומק. השמורה היא חלק מהשמורה הביוספרית בכרמל.

==קישורים חיצוניים==

* [http://old.parks.org.il/BuildaGate5/general2/data_card.php?Cat=~10~~491884648~Card1~&ru=&SiteName=parks&Clt=&Bur=15605139 נחל מהר"ל], באתר רשות הטבע והגנים
* [http://www.inature.info/wiki/%D7%A9%D7%9E%D7%95%D7%A8%D7%AA_%D7%98%D7%95%D7%A3_%D7%9B%D7%A8%D7%9D_%D7%9E%D7%94%D7%A8%22%D7%9C שמורת טוף כרם מהר"ל] באתר "טבע ונופים בישראל"

קטגוריה:הכרמל: גנים לאומיים
קטגוריה:הכרמל: נחלים
קטגוריה:כרם מהר"ל
קטגוריה:נחלי ישראל הנשפכים לים התיכון
קטגוריה:צרופה
רבי יונה

רבי יונה היה אמורא ארצישראלי בולט, מהדור הרביעי של התקופה. שימש כראש ישיבת טבריה, ועסק בעיקר בהלכה (ופחות באגדה). בתלמוד הבבלי הוא מתואר מ"תקיפי ארעא דישראל".

== ביוגרפיה ==
רבי יונה היה תלמידו של רבי ירמיה, ורבי הילא ובמקום נוסף מוזכר כי גם שמע מרבי זירא. כבר מגיל צעיר התבלט בכישרונו ורבי אבהו כיבד אותו כגדולי הרבנים בדורו.

רבי יונה היה חבר קרוב של רבי יוסי בר זבידא, והם מופיעים כחברותא ובני-פלוגתא פעמים רבות בתלמוד הירושלמי. הם לא רק למדו אחד עם השני, אלא גם היו שותפים עסקיים (במסחר ביין) לאורך כל חייהם, וכן בילו יחד רבות; כך לדוגמה ביקרו יחד את רבי אחא כשהיה חולה, והלכו יחד לנחם את רבי אבהו כשהיה אבל. הם היו חברים טובים עד כדי כך שכשרבי יונה שמע שבנו של רבי יוסי נפטר, הוא צם לאורך כל היום.

כאשר רבי יונה נפטר, בנו, רבי מנא, שאף הוא היה תלמיד חכם, החליף אותו בראשות הישיבה בטבריה, לצד רבי יוסי.

== משנתו ==
רבי יונה שם את עיקר עיסוקו בבירור משנת התנאים, הסברת לשונה ועניינה ומסירת שמועות מגדולי האמוראים בשמם. העיסוק במשא ומתן של חידוד ופלפול היה לו לציצים ופרחים לתורה, אך לעניין הלכה למעשה אמר: "נישבוק אולפנא ונייתי לן למתניתא". רבי יונה היה ידוע בהסבריו המפורשים שהיו מובנים היטב לשומעיו.

בניגוד לדעת רבי יוחנן, סבר ששיעורים נקבעו על ידי חכמים ואינם הלכה למשה מסיני.

בתלמוד הירושלמי נכתב כי רבי יונה העדיף לתת את המעשרות, המיועדים לבני שבט לוי, לתלמיד חכם - רבי אחא בר עולא - שהיה עני, כדי לקיים את מאמר הכתוב: . לפי פרשנות אחת הוא העדיף לתת את המעשרות לכהן שהיה גם תלמיד חכם. לפי פרשנות אחרת, בעקבות גזרת עזרא שלא לתת את המעשרות ללוויים שנמנעו מלעלות לארץ ישראל, הוא העניק את המעשר לתלמיד חכם עני, למרות שלא היה כהן, כדי לקיים את רוח הכתוב.

רבי יונה, יחד עם חברו רבי יוסי, התיר ליהודי הגליל לאפות לחם בשבת בתקופת מרד גאלוס, על פי דרישת הכובשים, מפני פיקוח נפש, וקבע שאין זו שעת השמד, מפני שכוונת הרומאים להנאתם בלבד.

כשעלו רבי יונה יחד עם חבירו רבי יוסי לאנטוכיא, כאשר ראה אותם ארסקינוס, מפקד הצבא הרומאי, קם לכבודם, 

== הערכה ==
רבי יונה נחשב לצדיק ועושה חסד; כך לדוגמה מסופר עליו כי נתן צדקה באופן מיוחד: . סופרו אודותיו מופתים שונים שהתפרסמו אפילו עד בבל, לדוגמה, הוא מנע מכותי לחלל שבת ולכבות שרפה שפרצה בביתו, ובאופן פלאי הכל ניצל.

== קישורים חיצוניים ==

* 
* 
* 

== הערות שוליים ==

קטגוריה:הדור הרביעי לאמוראי ארץ ישראל
קטגוריה:תלמידי רבי ירמיה
קטגוריה:תלמידי רבי זירא
קטגוריה:תלמידי רבי אבהו
רסק עגבניות

שימורי רסק עגבנית
רסק עגבניות או רכז עגבניות הוא מאכל המיוצר מעגבניות מבושלות, שמשמש כמרכיב במתכונים שונים. הרסק הוא מעין משחה סמיכה בצבע אדום כהה, המיוצר בשתי רמות של ריכוזים, 22°BX ו-28°BX .<br />
BX הוא קיצור המילה בריקס, שמשמעה אחוז החומר היבש (מוצקי העגבנייה) בנוזל.

ישנם המוסיפים סוכר למוצר. בישראל, החל משנת 2017 בערך, בעקבות תקן חדש שמחייב את היצרנים שמוסיפים סוכר לרסק עגבניות לכנותו "רסק עגבניות בתוספת סוכר", רוב החברות מכנות את המוצר "רוטב עגבניות מרוכז מאוד", כדי לא להיות כפופים לתקן החדש, וכך הן מתחמקות מציון בולט שהן מוסיפות סוכר למוצר.

בשל השכיחות של רסק העגבניות במטבח הישראלי - בעיקר בתור תוספת לצד מאכלים שמקורם במטבחים היהודיים של אגן הים התיכון, הוא אף קנה מעמד ומזוהה, בצורת הכנתו המקומית, בתור פריט מזון ישראלי מובחן.

== שימושים ==

השימוש הנפוץ ביותר ברסק עגבניות הוא כבסיס לרטבי עגבניות בכלל, ובפרט לרטבים העוברים בישול (ברטבים שאינם עוברים בישול השימוש הנפוץ הוא בעגבניות טריות). שימוש נפוץ נוסף הוא כתיבול עיקרי במרקים.

==תהליך הייצור==
===הייצור המסורתי===
בעבר יוצר רסק העגבניות בשיטה המסורתית כפי שהייתה נהוגה בסיציליה בדרום איטליה ובמלטה. בשיטה זאת, שהתבצעה בחודש אוגוסט החם, שוטח מיץ עגבניות מרוכז על גבי לוחות עץ שהיו פרוסים תחת קרני השמש. הלוחות נשארו בחוץ עד להשגת הסמיכות הרצויה (סמיכה יותר מהרסק התעשייתי המצוי בשוק כיום). את המוצר הסופי, שהיה כמעין בצק, גירדו מעל הלוחות ואחסנו בצורת כדורים.

===הייצור המודרני===
כיום מתבצע הליך ייצורו של רסק העגבניות במפעלים גדולים, המשתמשים בשיטות ובציוד מודרני. הליך הייצור מתחיל בבחירת שטח גידול מתאים, בעל תנאים המביאים לחניטה טובה ואחידה: תנאי אקלים לא קיצוניים, שאין בו לא ימי קרה או ימי שרב. על הקרקע להיות מחוטאת, ברמת חומציות מתאימה, ומרוחקת משטחי גידול אשר אין עליהם פיקוח הדברתי רציף.

מרכיב חשוב באיכותו של הרכז הוא בחירת זן עגבנייה מתאים, הניכר באיכות גידולו כבר בשטח. על שיח העגבנייה להיות מזן בעל צימוח רב כך שהעלווה תכסה את הפרי ותגן עליו, וללא רגישות למחלות צמחים. על הפירות להבשיל בצורה אחידה ובתוך פרק זמן קצר, על צורתם להיות מוארכת, צבעם אדום כהה ועליהם להיות מוצקים.

אופן הגידול, ההשקיה הדישון והשיטות האגרוטכניות הננקטות כגון השימוש בחיפויים וכיסויים של יריעות פוליאתילן, שימוש בחומרים משפרי חניטה ובחומרים משפרי הבשלה, משפיעים על טיב היבול ועל איכות הרכז.

השלב הבא הוא הקטיף ושינוע היבול למפעל. כאשר אחוז העגבניות הבשלות מתקרב ל-90% מתבצע הקטיף במהירות בעזרת קומביין. העגבניות מוכנסות למכלים המועמסים על משאיות. קצב העבודה מתחילת הקטיף ועד כניסת העגבניות לתנאי קירור במפעל, חשוב למניעת תסיסת היבול ולאיכות המוצר הסופי.

עם הגעת היבול וקליטתו במפעל, מתבצע מיון, שבו נבחרות העגבניות המתאימות לתהליך. עגבניות שאינן בשלות דיין, אינן בצבע המתאים, חלולות ובעלות עורקים פנימיים – מורחקות. לאחר תהליך של שטיפה וניקוי, מועברות העגבניות למכונה המרסקת אותן לרסק דק, המחומם לטמפרטורה גבוהה. בעודו חם עובר הרסק תהליך של סינון, שבו מופרדים ממנו הזרעים והקליפות. בשלב זה מועבר המיץ המסונן לתהליך של ריכוז בוואקום, המתבצע בעזרת משאבות וצנטריפוגות; בתהליך זה מאודים המים מהמיץ, ומתקבל רכז ברמת הבריקס הרצויה. כדי למנוע תסיסה ולהאריך את חיי המדף שלו, נארז הרכז בעודו חם בחביות, בגביעי פלסטיק ובקופסאות שימורים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מאכלי עגבניות
קטגוריה:חומרי גלם (מזון)
אדי ריס

אדווין סי. "אדי" ריס (באנגלית: Edwin C. "Eddie" Reese; נולד ב-23 ביולי 1941) הוא מאמן אמריקאי בשחייה ובקפיצה למים ושחיין עבר. הוא שימש בתפקיד מאמן ראשי של נבחרת ארצות הברית בשחייה בשתי אולימפיאדות (אתונה 2004 ו-בייג'ינג 2008) ועוזר מאמן נבחרת ארצות הברית בשחייה ב-5 אולימפיאדות (סיאול 1988, ברצלונה 1992, אטלנטה 1996, סידני 2000 ולונדון 2012). בין השחיינים שאימן היו אלופים אולימפיים, אלופי עולם ושיאני עולם בשחייה: ריק קארי, ארון פירסול, איאן קרוקר, אמנדה בירד, ג'ייסון ליזאק, ניל ווקר, גארי הול ג'וניור, ברנדן הנסן, אריק שנטו, גארט וובר-גייל, ג'וזף סקולינג ועוד. נחשב לאחד המאמנים המצליחים ביותר בהיסטוריה של השחייה העולמית. נוסף לכך הוא המאמן הראשי של אוניברסיטת טקסס באוסטין משנת 1978.

== ביוגרפיה == 
ריס נולד בדייטונה ביץ' פלורידה. בשנת 1972 החל לאמן באוניברסיטת אובורן במשך 6 שנים שבסיומם בשנת 1978 סיימה קבוצתו במקום השני באליפות המכללות של ארצות הברית (לפני כן הקבוצה לא הגיעה לשום הישג ראוי לציון). מ-1978 הוא מכהן כמאמן הראשי של אוניברסיטת טקסס באוסטין. ב-1979 לאחר שנה של עבודה סיימה קבוצתו במקום ה-21 ומאז, קבוצתו מעולם לא סיימה במקום נמוך יותר מהמקום השביעי, במשך 31 שנים בהם הוא המאמן הראשי. את התואר הראשון שלו, אליפות המכללות של ארצות הברית, קטף כבר בשנת 1981.

== משפחתו ==
ריס נשוי, אב לשתי בנות וסב ל-4 נכדים. אחיו, רנדי ריס אף הוא מאמן שחייה שאימן את נבחרת ארצות הברית ב-3 אולימפיאדות וזכה להיכלל בהיכל התהילה בשנת 2005.

== תארים ==
* 29 שחיינים אולימפיים של ריס זכו ב-39 מדליות זהב, 16 מדליות כסף ו-8 מדליות ארד אולימפיות.
* ריס זכה 8 פעמים בתואר מאמן השנה במכללות (NCAA), בשנים: 1981, 1988, 1989, 1990, 1992, 1996, 2000, 2001. 
* ריס זכה 14 פעמים באליפות המכללות כמאמן עם קבוצת השחייה שלו באוניברסיטת טקסס (1981, 1988, 1989, 1990, 1991, 1996, 2000, 2001, 2002, 2010, 2015, 2016, 2017 ו-2018)
* ריס סיים 6 פעמים במקום שני באליפות המכללות כמאמן עם קבוצת השחייה שלו באוניברסיטת טקסס (1982, 1984, 1992, 1994, 2003, 2008, 2009) 
* ריס סיים 6 פעמים במקום שלישי באליפות המכללות כמאמן עם קבוצת השחייה שלו באוניברסיטת טקסס (1983, 1985, 1986, 1993, 1999, 2004) 
*בשנת 2002 זכה ריס להכלל בהיכל התהילה הבינלאומי של השחייה.

==קישורים חיצוניים==

* [http://texassports.com/coaches.aspx?rc=1330&path=mswim ביוגרפיה של ריס], Texassports.com

== הערות שוליים ==

קטגוריה:שחיינים אמריקאים
קטגוריה:מאמני שחייה אמריקאים
קטגוריה:בוגרי אוניברסיטת פלורידה
קטגוריה:סגל אוניברסיטת טקסס באוסטין
קטגוריה:אמריקאים שנולדו ב-1941
אדם יז'י צ'ארטוריסקי

אדם צ'ארטוריסקי, דיוקן מאת [[יוזף אולשקייביץ']]
אדם יז'י צ'ארטוריסקי, (ברוסית: Адам Ежи Чарторыйский
, בפולנית: Adam Jerzy Czartoryski) (14 בינואר 1770 - 15 ביולי 1861) היה מדינאי רוסי ופולני.

==ביוגרפיה==
אדם צ'ארטוריסקי נולד ב-14 בינואר 1770 במשפחת אצולה פולנית ידועה. היו שמועות שאביו האמיתי היה ניקולאי רפנין. בשנת 1795 עבר לסנקט פטרבורג יחד עם אחיו. היה מקורב מאוד לנסיך אלכסנדר. למרות זאת, הוא היה מאהב של אשתו של אלכסנדר, הנסיכה יליזבטה. ככל הנראה, מקשר זה בשנת 1799 נולדה ליליזבטה בת. זמן קצר לאחר הלידה, הוגלה צ'ארטוריסקי מסנקט פטרבורג לפי פקודת הקיסר פאבל הראשון.

בשנת 1801 חזר לבירה, והיה בין היועצים הקרובים של אלכסנדר, הקיסר הצעיר. בשנת 1804 התמנה לשר החוץ של האימפריה הרוסית וכיהן בתפקיד זה עד שנת 1806. החל משנת 1803 היה בין ראשי אוניברסיטת וילנה ותמך מאוד בהתפתחותה. בשנת 1805 היה בפמליית הקיסר בנסיעתו לאירופה.

בפברואר 1807 איבד את השפעתו על הקיסר ופוטר ממשרד החוץ. למרות זאת, נשאר ביחסים קרובים עם הקיסר. בשנת 1810 עזב את סנקט פטרבורג. הוא נפגש בפעם נוספת עם הקיסר במהלך שנת 1813 ו-1814 כחלק מהכנותיו של הקיסר לקונגרס וינה.

הוא היה בין אדריכלי הממשל בפולין הקונגרסאית. היה צפוי שהוא יקבל את תפקיד המושל, אך הוא קיבל רק תפקיד של פקיד בכיר בממשל.

בשנת 1817 הוא התחתן. בשנת 1823 התפטר מכל תפקידיו ועבר להתגורר באחוזה משפחתית.

בשנת 1830, עם תחילת המרד בפולין נגד השלטון הרוסי, חזר לפעילות ציבורית. בדצמבר 1830 התמנה לראש הממשלה הזמנית. ב-6 בספטמבר 1831 נאלץ להתפטר מהתפקיד עקב אי-שביעות רצון בציבור ממדיניותו. עם דיכוי המרד הואשם בבגידה וקיבל עונש מוות. בסופו של דבר הוגלה מתחומי פולין.

התיישב בפריז וריכז את הפעילות הפוליטית של הפולנים בגולה. הוא פעל להקמתו מחדש של האיחוד הפולני-ליטאי, אך ללא הצלחה יתרה. במהלך מלחמת קרים תמך ביחידות פולניות שפעלו מתחומי טורקיה.

ב-15 ביולי 1861 הוא מת בסביבות פריז.

==קישורים חיצוניים==

* 

קטגוריה:שרי החוץ של האימפריה הרוסית
קטגוריה:האימפריה הרוסית: דיפלומטים
קטגוריה:דיפלומטים פולנים
קטגוריה:האימפריה הרוסית: פוליטיקאים
קטגוריה:פוליטיקאים פולנים
קטגוריה:אבירי מסדר העיט הלבן
קטגוריה:אבירי מסדר מלטה
קטגוריה:ילידי 1770
קטגוריה:נפטרים ב-1861
שירות הביון והביטחון הצבאי (איטליה)

שירות הביון והביטחון הצבאי (באיטלקית: Servizio per le Informazioni e la Sicurezza Militare) היה סוכנות הביון הצבאית האיטלקית מ-24 באוקטובר 1977 עד 3 באוגוסט 2007. ברפורמה של שירותי הביון האיטלקיים ב-1 באוגוסט 2007 הוקמה AISE - הסוכנות למודיעין וביטחון חוץ (Agenzia Informazioni e Sicurezza Esterna), הנחשבת לסוכנות הביון העיקרית באיטליה.

==היסטוריה==
מאז מלחמת העולם השנייה עברו סוכנויות הביון האיטלקיות שורה ארוכה של שינויים ארגוניים, זאת מתוך ניסיון לייעל את התנהלותן. להלן רשימת ארגוני הביון האיטלקיים מתחילת המאה ה-20:
* שירות המודיעין הצבאי (Servizio Informazioni Militare, SIM) - התקיים משנת 1900 עד 1949, הארגון היה כפוף לצבא המלכותי האיטלקי וב-1922 הוכפף לצבא איטליה הפשיסטית. הארגון הפעיל את חטיבה 5 (Sezione 5) שעסק בפיצוח צפנים וקודים עבור הצי האיטלקי. 
* SIFAR - התקיים מ-1949 עד 1965.
* שירות מצב והמודיעין המבצעי (Servizio Informazioni Operative e Situazione, SIOS) היה סוכנות לסיכול ריגול שעסקה באבטחת בסיסי הצבא באיטליה. כל אנשי הארגון באו מהז'נדרמריה האיטלקית (Arma dei Carabinieri). הארגון התקיים בין השנים 1949–1997. השירות חולק למספר חטיבות:
** SIOS Marina - שירות המצב והמודיעין המבצעי בצי האיטלקי
** SIOS Aeronautica - שירות המצב והמודיעין המבצעי בחיל האוויר האיטלקי
** SIOS Esercito - שירות המצב והמודיעין המבצעי בצבא היבשה האיטלקי
* שירות המודיעין של משרד ההגנה האיטלקי (SID ,Servizio Informazioni Difesa) התקיים בשנים 1965–1977.
* שירות המודיעין וביטחון הדמוקרטיה (SISDE, Servizio per le Informazioni e la Sicurezza Democratica) הוקם באוקטובר 1977 כיורש לשירות המודיעין של משרד ההגנה והיה סוכנות הביון הפנימית באיטליה שהוחלפה ב-1 באוגוסט 2007 על ידי AISI - הסוכנות למודיעין וביטחון פנים (Agenzia Informazioni e Sicurezza Interna) שהיא שירות הביטחון האיטלקי מאז אוגוסט 2007. SISMI הייתה מחויבת למסור דו"חות לוועדה הבינמשרדית למודיעין וביטחון ולראש ממשלת איטליה.

==מנהלי הארגון==
*ג'וזפה סנטוביטו (13 בינואר 1978 – אוגוסט 1981)
*נינו לוגארסי (1981 – 4 במאי 1984)
*פולביו מרטיני (1984 – 1991)
*סרג'ו לוצ'אריני (פברואר – אוגוסט 1991)
*לואיג'י רמפוני (1991 – 1992)
*סזאר פוצ'י (1992 – 1994)
*סרג'ו סיראקוסה (1994 – 1996)
*ג'אנפרנקו באטלי (1996 – 2001)
*ניקולו פולארי (2001 – 2006)
*ברונו ברנקיפורטה (2006 – 2010)

==ראו גם==
* קהילת המודיעין האיטלקית

==קישורים חיצוניים==
* 
* [http://www.sicurezzanazionale.gov.it/web.nsf/pagine/home אתר מערכת המודיעין והביטחון של רפובליקת איטליה]

קטגוריה:ארגוני מודיעין צבאי
קטגוריה:קהילת המודיעין האיטלקית
דרך לחיים

דרך לחיים הוא אלבומו ה-13 של הזמר אייל גולן, שיצא לאור ב-3 במרץ 2010. ביומו הראשון הגיע האלבום למעמד אלבום פלטינה על מכירות של למעלה מ-40,000 עותקים בנקודות מכירה בישראל.

האלבום שווק בתחילה דרך המדיה הדיגיטלית. יצא להורדה לכל רשתות הסלולר ובאפליקציה של האלבום באייפון.

==סינגלים==
השיר הראשון שיצא מהאלבום היה "ידעת שזה זמני", שיצא בפרויקט "עוד מעט נהפוך לשיר" של גלי צה"ל לכבוד יום הזיכרון לחללי מערכות ישראל. את השיר כתב לוחם המילואים אלדד רגב והלחין דורון מדלי.

בהמשך יצא השיר "על חבל דק" שכתב יוסי בן דוד, הלחין ניסים מרי ועיבד אבי גוטמן. השיר הוביל את מצעד הפזמונים השבועי של רשת ג' במשך מספר שבועות, והקליפ שצולם לו זכה למעל 3 מיליון וחצי צפיות באתר יוטיוב.

הסינגל הבא היה השיר "ג'ונגל" שמבוצע בסגנון דאנס מזרחי. את השיר כתב יוסי גיספן ללחן של עדי לאון והקליפ שצולם לו זכה למעל 2 מיליון צפיות באתר יוטיוב.

בפברואר 2010 יצא השיר "נשיקה אחת ממך" ללחן ומילים של שלומי חן, שהגיע למקום הראשון בהשמעות ברדיו ובמצעד של רשת ג'. השיר זכה מלמעלה מ 3 מיליון צפיות באתר יוטיוב.

הסינגל הבא מהאלבום היה "מי שמאמין" למילים של יוסי גיספן ולחן של עדי לאון. גם שיר זה הגיע למקום הראשון במצעד של רשת ג'. השיר זכה למעל 4 מיליון צפיות באתר יוטיוב, והפך ללהיט ענק.

הסינגל האחרון מהאלבום היה "דרך לחיים" ללחן ולמילים של שלומי חן. השיר זכה למעל ל-3.5 מיליון צפיות באתר יוטיוב.

ההפקה המוזיקלית והעיבודים של שירי האלבום נחלקו בין תמיר צור ודודו קומה, כאשר אבי גוטמן עיבד שיר יחיד ("על חבל דק").

==רשימת השירים==

==קליפים==
*על חבל דק
*ג'ונגל
*מי שמאמין

==קישורים חיצוניים==

* [http://shironet.mako.co.il/artist?type=disc&lang=1&prfid=92&discid=1082 מילים לשירים של האלבום]

==הערות שוליים==

קטגוריה:אלבומי 2010
קטגוריה:אלבומי אייל גולן
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת ליאם הפקות
מס שכר

בישראל, מס שכר הוא מס המוטל במסגרת סעיף 4 לחוק מס ערך מוסף על שני סוגים של מעסיקים:
* מוסד ללא כוונת רווח (מלכ"ר) - מס בשיעור של 7.5% (בשנת 2021) מהשכר ששילם. פטור ממס זה מלכ"ר שסך כל השכר ששילם בשנת מס אינו עולה על סכום מסוים (בשנת 2023: 193,972 ש"ח לשנה).
* מוסד כספי - בנקים, חברות ביטוח, קרנות נאמנות וחברי הבורסה לניירות ערך בתל אביב. על גופים אלה מוטל מס שכר ורווח - מס בשיעור 17% (בשנת 2021) מהשכר ששילם ומהרווח שהפיק.

מס שכר המוטל על גופים אלה הוא תחליף למס ערך מוסף המוטל על הערך המוסף של עוסקים, משום שבגופים אלה לא נוח לחשב את הערך המוסף, והשכר (במלכ"ר) או השכר והרווח (במוסד כספי) מייצג את הערך המוסף שלהם. בהתאם לכך, מס שכר ורווח על מוסדות כספיים נקבע, עם כל שינוי בשיעורו של מס ערך מוסף, בשיעור זהה, ושיעורו של מס שכר על מלכ"רים הוא כחצי משיעורו של מס ערך מוסף, מתוך התחשבות בגופים אלה, הפועלים למטרות ציבוריות וניזונים מכספי ציבור. שיעור המס נקבע בצו על ידי שר האוצר.

השכר, לעניין זה, הוא הכנסת עבודה כהגדרתה בסעיף 2(2) לפקודת מס הכנסה, לרבות פנסיה המשולמת על ידי מעסיק לעובדו לשעבר. במוסד כספי כולל השכר גם מענק פרישה, מענק עקב מוות, סכומים שהפקיד המעביד על שם עובדו בקופת גמל והפרשת המעביד לדמי ביטוח לאומי.

==קישורים חיצוניים==
* לוח [https://www.gov.il/BlobFolder/generalpage/income-tax-monthly-deductions-booklet/he/itc_itc_necuyim2021-1.pdf שינויים במערך הניכויים לשנת המס 2021], באתר רשות המיסים.
*

קטגוריה:ישראל: מיסוי
קטגוריה:מס ערך מוסף
חואן אנטוניו סן אפיפניו

חואן אנטוניו סן אפיפניו רואיס (בספרדית: Juan Antonio San Epifanio Ruiz; נולד ב-12 ביוני 1959 בסרגוסה שבארגון) הוא כדורסלן עבר ספרדי ששיחק לאורך כל הקריירה שלו בברצלונה. הוא זכה עם ברצלונה בתארים רבים, ונחשב לאחד מטובי הסמול פורוורדים בתולדות הכדורסל האירופי.

==קריירה==
סן אפיפניו, שנודע בפי כל בכינוי אפי, גדל בסרגוסה והחל לשחק במסגרת קבוצת הכדורסל המקומית, הליוס סרגוסה, ב-1973. הקבוצה שיחקה בליגה השלישית בחשיבותה בספרד באותו זמן. עם זאת, הוא שוחרר מהקבוצה כעבור כשנה וב-1974 הלך בעקבותיו של אחיו הגדול, הרניניו, וחתם יחד איתו בברצלונה. הוא שיפר במידה ניכרת את יכולות המשחק שלו במחלקת הנוער של ברצלונה וזומן גם לנבחרת הנוער של ספרד.

ב-1977 ערך סן אפיפניו את הופעת הבכורה שלו בקבוצה הבוגרת של ברצלונה. הוא הפך עד מהרה לשחקן המוביל של הקבוצה ובלט בקבוצה המצליחה של שנות ה-80, אשר שברה את השליטה ארוכת-השנים של ריאל מדריד בכדורסל האירופי והספרדי. השחקנים המצטיינים לצידו בברצלונה היו איגנסיו סולוזבל, חואן דה לה קרוז, אודי נוריס ואחרים. במהלך 18 עונותיו בקבוצה היה סן אפיפניו שותף לזכייה בשבע אליפויות ספרד (1981, 1983, 1987–1990 ו-1994), עשר פעמים בגביע המלך הספרדי, פעמיים בגביע ספורטה ובגביע קוראץ' ב-1987. הוא זכה בפרס מר אירופה לכדורסלן האירופי המצטיין של השנה ב-1984. על אף שהעפיל עם ברצלונה שלוש פעמים למשחק הגמר של גביע אירופה לאלופות, בשנים 1984, 1990 ו-1991, הוא לא זכה מעולם בתואר היוקרתי ביותר. סן אפיפניו נבחר על ידי ל'אקיפ לכדורסלן האירופי הטוב ביותר בשנות ה-80.

באותה שנה בה שיחק לראשונה בברצלונה החל סן אפיפניו לשחק גם בנבחרת ספרד. הוא מחזיק בשיא ההופעות של הנבחרת בכל הזמנים עם 239 הופעות. הוא זכה עם הנבחרת במדליית כסף באולימפיאדת לוס אנג'לס ב-1984, והצליח עמה גם באליפויות אירופה עם זכייה במדליית הכסף ב-1983 ובמדליית הארד ב-1991. הוא השתתף עם הנבחרת שלוש פעמים באליפות העולם בכדורסל. הוא היה האחרון שנשא את הלפיד האולימפי לקראת אולימפיאדת ברצלונה ב-1992. סן אפיפניו הודיע על פרישתו מכדורסל ב-1995.

בפברואר 2008 נבחר סן אפיפניו לאחד מ-50 התורמים הגדולים ביותר ליורוליג בכל הזמנים, לרגל יובל להקמת המפעל.

==קישורים חיצוניים==

* [http://www.basketpedya.com/Acc002InfJug.php?idjug=456&idioma=3 סיכום הקריירה] באתר Basketpedya
* [http://www.cadursela.co.il/Profile.asp?id=210 חואן אנטוניו סן אפיפניו - תותחן נאמן], באתר "כדורסלע"

קטגוריה:כדורסלנים ספרדים
קטגוריה:סרגוסה: ספורטאים
קטגוריה:כדורסלני ברצלונה
קטגוריה:כדורסלני נבחרת ספרד
קטגוריה:חברי היכל התהילה של פיב"א
קטגוריה:כדורסלנים באולימפיאדת מוסקבה (1980)
קטגוריה:ספרדים שנולדו ב-1959
רובר ממולם

פסל של רובר ממולם במנזר מרינפלד שב[[נורדריין-וסטפאליה]]
רובר ממולם (בצרפתית: Robert de Molesme; 1028 לערך – 1111) היה קדוש נוצרי, מאבות המסדר הציסטרציאני בצרפת ואב מנזר. בן אצולה מקומי ממחוז שמפאן בצרפת. נכנס למנזר בגיל 15 ונשאר במנזר עד הפיכותו לראש המנזר.

==קישורים חיצוניים==

* 

קטגוריה:קדושים נוצרים
קטגוריה:אבות מנזרים
קטגוריה:אישים שחיו במאה ה-11
קטגוריה:נפטרים ב-1111
צביר הרקולס

צביר הרקולס (נקרא גם הצביר הגדול בקבוצת הרקולס, M13 או Messier 13 וכן NGC 6205) הוא צביר כדורי בקבוצת הכוכבים הרקולס הנמצא במרחק של כ-25,100 שנות אור ממערכת השמש. זהו הצביר הכדורי המרשים ביותר במחצית הצפונית של השמים ואחד הקלים ביותר לצפייה באמצעות ציוד חובבים.

==היסטוריה==
הצביר התגלה על ידי אדמונד היילי בשנת 1714 ותואר על ידו כ"ערפילית הניתנת לצפייה בעין ללא ציוד עזר כאשר השמים נקיים ואין ירח". שארל מסיה כלל אותו בקטלוג מסיה בשנת 1764 ותיאר אותו כ"ערפילית עגולה ובהירה ללא כוכבים, בהירה יותר במרכז מאשר בשוליים". ויליאם הרשל צפה בה בשנת 1779 אך רק בשנת 1787 ציין שמדובר בצביר כוכבים עשיר ביותר ודחוס מאוד במרכזו.

בשנת 1974 נבחר הצביר כמטרה לשידור רדיו מהרדיו-טלסקופ של מצפה ארסיבו. ההודעה נועדה להגיע ליצורים תבוניים, אם ישנם כאלה, על כוכבי לכת המקיפים את כוכבי הצביר. למעשה, בזמן שההודעה תגיע למיקומו הנוכחי של הצביר, בעוד יותר מ-25,000 שנים, הצביר כבר לא יהיה במקום זה אלא ינוע משם, כך שגם אם יהיו קיימים בצביר יצורים תבוניים באותו הזמן, הם לא יקבלו את ההודעה.

==תצפית==
הצביר נמצא בערך בשליש המרחק על הקו המחבר את η בהרקולס עם ζ בהרקולס, כך שמציאתו וזיהויו קלים למדי. בהירות נראיתו של הצביר היא מדרגה 5.8 וניתן להבחין בו ללא ציוד עזר בתנאי תצפית מיטביים. במשקפת ניתן להבחין בצורתו העגולה ובכך שבהירותו גדולה במרכז ופוחתת בשוליים ובאמצעות טלסקופ חובבים ניתן כבר להבחין בכוכבים בודדים, שלבהירים שבהם דרגת בהירות נראית 12.

כ-30 דקות קשת מצפון מזרח לצביר הרקולס ניתן להבחין באמצעות טלסקופ חובבים בגלקסיה NGC 6207 שבהירותה היא מדרגה 12.1. במחצית הדרך בין הצביר והגלקסיה ניתן להבחין באמצעות טלסקופ מקצועי בגלקסיה נוספת -IC 4617, שבהירותה היא מדרגה 15.

==מאפייני הצביר==
קוטרו של צביר הרקולס הוא כ-145 שנות אור ומרחקו ממערכת השמש הוא כ-25,100 שנות אור, כך שגודלו הזוויתי הוא כ-20 דקות קשת - כשני שלישים מגודלו הזוויתי של הירח המלא. גילו של הצביר מוערך בכ-14 מיליארד שנים, כגילו של שביל החלב, אך למרות זה התגלה בצביר כוכב צעיר מסוג ספקטרלי B שגילו מאות מיליוני שנים לכל היותר. מכיוון שאין זה סביר שעדיין נוצרים בצביר כוכבים חדשים, ההסבר המקובל לנוכחותו של הכוכב הוא לכידתו על ידי כוח המשיכה העצום של הצביר, כאשר הצביר עבר דרך דיסקת הגלקסיה. הצביר מקיף את מרכז הגלקסיה בזמן הקפה של כ-545 מיליוני שנים ובכל הקפה הוא חוצה פעמיים את דיסקת הגלקסיה.

עוצמת ההארה הכוללת של הצביר היא פי 245,000 מעוצמת ההארה של השמש והספקטרום הכולל של אור הצביר מתאים לסוג ספקטרלי F6.

== הודעת ארסיבו ==

ב-16 בנובמבר 1974 נשלחה לעבר צביר הרקולס הודעת רדיו ממצפה ארסיבו בפוארטו ריקו . ההודעה נוסחה על ידי דוקטור פרנק דרייק, כותב נוסחת דרייק, יחד עם קרל סייגן ומספר מומחים נוספים. 
ההודעה הכילה שבעה תת-מסרים הקשורים לאנושות ולכדור הארץ : <gallery>
קובץ:Arecibo message.svg|הודעת ארסיבו המיוצגת לאחר פענוח ויזואלי.
</gallery>

# המספרים הטבעיים 1 עד 10.
# מספר אטומי של האטומים המרכיבים את ה-DNA.
# הנוסחה לסוכרים ולבסיסים של הנוקלאוטיד.
# מספר הנוקלאוטידים ב-DNA, והצגה גרפית של מבנה ה-DNA.
# תצוגה גרפית של דמות האדם, גובה האדם הממוצע וגודל האוכלוסייה האנושית בכדור הארץ.
# תצוגה גרפית של מערכת השמש.
# תצוגה גרפית של מצפה ארסיבו.

==ראו גם==
* הודעת ארסיבו

==קישורים חיצוניים==

* [http://messier.seds.org/m/m013.html M13] בקטלוג מסיה באתר SEDS.
* 

==הערות שוליים==

הרקולס
הרקולס
קטגוריה:קבוצת הכוכבים הרקולס
סאמרסט

סאמרסט (באנגלית: Somerset; מבוטא: /ˈsʌmərsɛt/ או /ˈsʌmərsɪt/) הוא מחוז בדרום-מערב אנגליה. עיירת המחוז היא טונטון, השוכנת בחלקו הדרומי. המחוז הטקסי סאמרסט גובל במחוזות בריסטול וגלוסטרשייר בצפון, וילטשייר במזרח, דורסט בדרום-מזרח, ודבון בדרום-מערב. חלק מגבולו הצפוני שוכן לחוף ערוץ בריסטול ושפך הנהר של הסוורן. הגבול הצפוני המסורתי של המחוז הוא נהר אייבון, אך הגבול המנהלי הוזז דרומה ממנו, לאחר הקמת והרחבת העיר בריסטול, ומאוחר יותר הקמת המחוז אייבון והרשויות היוניטריות שהחליפו אותו. הכביש המהיר M5, החוצה את ברידגווטר וטאונטון, מחבר בין סאמרסט לאזורים העירוניים המרכזיים של אנגליה ומשמש כעורק מרכזי בהבאת מבקרי הקיץ למחוז.

סאמרסט הוא מחוז כפרי שנופו מאופיין בגבעות רבות כגון גבעות מנדיפ, גבעות קוואנטוק והפארק הלאומי אקסמור, אך גם במישורים רחבים. בשטח המחוז נמצאו עדויות להתיישבות האדם כבר בתקופה הנאוליתית, וכן עדויות ליישובים מהתקופה הרומית והסקסונית. בתקופה מאוחרת יותר מילא המחוז תפקיד משמעותי בגיבוש כוחו ובעלייתו של המלך אלפרד הגדול, מלחמת האזרחים האנגלית ומרד מונמות'. במהלך שתי המאות הראשונות לכיבוש הסקסוני, סאמרסט היוותה גבול בין הסקסונים והבריטים, אך החל מהמאה ה -7 היווה סאמרסט את החלק המערבי ביותר של ממלכת ויסקס.

חקלאות היא אחד ממקורות ההכנסה העיקריים של המחוז. חוות לגידול כבשים ובקר, הכוללות גם ייצור צמר וגבינת הצ'דר הידועה, הן תחום עיסוק מסורתי ומודרני כאחד. בעבר היו במחוז מטעי תפוחים רבים, ולאורך השנים נודע סאמרסט בזכות ייצור הסיידר החזק המקומי. שיעור האבטלה המחוזי נמוך בהשוואה לממוצע הכללי של הממלכה המאוחדת, ומגזרי התעסוקה הגדולים ביותר הם קמעונאות, ייצור, תיירות, ובריאות ועבודה סוציאלית. הריבוי הטבעי של המחוז גבוה בהשוואה לממוצע הלאומי.

במערב סאמרסט בשנת 1954 הוקם פארק לאומי אקסמור בשטח של כ-700 קמ"ר (כ-30% מהפארק נמצא בדבון). שטחי הפארק תואמים את שטח יער מלכותי לשעבר ובתוכו ממוקמות מספר עיירות לרבות אקספורד.

==קישורים חיצוניים==

* 
* [http://www.somerset.gov.uk/irj/public מועצת המחוז]
* [http://www.visitsomerset.co.uk אתר התיירות הרשמי של המחוז]
* [http://news.bbc.co.uk/local/somerset/hi BBC סאמרסט]
* [https://web.archive.org/web/20100422034233/http://www.dmoz.org/Regional/Europe/United_Kingdom/England/Somerset/ סאמרסט] במדריך הפתוח
* 

==הערות שוליים==

*
קטגוריה:אנגליה: מחוזות
משנת המידות

משנת המידות (או משנת מ"ט מידות) הם שני חיבורים יהודיים-עבריים קדומים בעלי שם דומה העוסקים בסוגיות חשבוניות (המאוחר מהשניים עוסק בחישובים גאומטריים), יש המייחסים חיבור אחד לתנא רבי נחמיה, בן המאה ה-2 לספירה, בעוד שאת השני מאחרים לאמצע המאה ה-9 לספירה, ראשית התקופה המוסלמית.<ref>י' אייזנשטיין, אוצר המדרשים חלק ב', עמ' 293.</ref>

ציטוטים מהחיבור הראשון נותרו משוקעים בדברי חכמי היהודים מימי הביניים. במאה ה-19 התגלה מקטע כתב יד של החיבור השני. מאז התגלו עוד שני כתבי יד, המרכיבים יחדיו את החיבור בשלמותו; 49 משניות בשישה פרקים.

==ראו גם==
* היסטוריה של האריתמטיקה#האריתמטיקה ביהדות

==לקריאה נוספת==
* גד בן-עמי צרפתי, מונחי המתמטיקה בספרות המדעית העברית של ימי הביניים.
<div style="direction: ltr;">
* Solomon Gandz, The Mishnat ha-Middot
</div>
==קישורים חיצוניים==
* 
* 

== הערות שוליים ==

קטגוריה:היסטוריה של המתמטיקה
קטגוריה:ספרי המאה ה-2
קטגוריה:ספרי המאה ה-9
קטגוריה:ספרות ימי הביניים
קטגוריה:ספרות יהודית של העת העתיקה
קטגוריה:ספרים בעברית
קטגוריה:ספרי מתמטיקה
קטגוריה:ספרים ארץ-ישראליים
קטגוריה:יצירות שמחברן אינו ידוע
יישוג

יישוּג (או שִׁחוּר; באנגלית: Reaching out או Outreach) הוא מונח טיפולי שמשמעותו "להושיט יד" או "לצאת אל". זוהי פעילות יזומה, הנעשית לעיתים רבות על ידי אנשי מקצוע, כגון פסיכולוגים, עובדים סוציאליים או על ידי מתנדבים; הפעילות מיועדת לשם מיפוי צרכים של פרטים, משפחות או קהילות, וכן על מנת ליצור מוטיבציה או אמון אצל אנשים שאינם פונים עצמם לטיפול, אנשים ללא מוטיבציה או כאלה שאינם מכירים את זכויותיהם. 

הפעילות עשויה להתבטא בשיחת טלפון, הגעה פיזית לאדם עצמו, וכן פרסום שירות כלשהו או הבאת שירות כלשהו לאדם עצמו.<br/>
פעולת היישוג אופיינית בין השאר לארגוני רווחה וארגונים ללא מטרות רווח.

== אבני היסוד ביישוג ==
* מודעות חברתית: עובד היישוג משמש לרוב כקולם של לקוחותיו הנמצאים ברחוב. מוטלת עליו האחריות להציג את מצבם כעד ממקור ראשון למקבלי ההחלטות.
* חינוך חברתי (הנגשת שירותים): על עובד היישוג להיות מומחה בתחומו. עליו להכיר את כל השירותים הנמצאים בקהילה בה הוא עובד ולעזור ללקוחותיו להשתמש בהם.
* עבודה עם אוכלוסיית קצה: על עובד היישוג לעבוד עם קבוצות האוכלוסייה הקשות ביותר להגעה על ידי גורמי רווחה וטיפול אחרים בקהילה
* עבודה מלמטה למעלה: עובד היישוג עובד עם היחיד ומלווה אותו ולא מגיע מתוך פתרון כולל של ארגון גג. הוא מתאים את הפתרון לאדם איתו הוא עובד. 

=== שלבי עבודה בעבודת יישוג ===
# היכרות תאורטית ומעשית עם זירת העבודה: למידת הרקע ההיסטורי, התרבותי והחברתי של השכונה/אזור ומפגש עם תושבים.
# נוכחות בשטח ומיפוי הזירה: על העובד להפוך לפנים מוכרות בזירה. זאת הוא יעשה על ידי נוכחות והתבוננות. נוסף על כך, מיפוי אזורים/נקודות יכול להוות עוגן לעבודתו בהמשך.
# הזדהות כעובד רחוב: בשלב זה העובד יתחיל לעורר את סקרנותם של תושבי המקום וחשוב שיזדהה כעובד רחוב מטעם הגוף שבו הוא עובד.
# יצירת הקשר: השלב העיקרי והארוך ביותר בעבודה (לעיתים הוא לעולם אינו מסתיים). האמון בין עובד היישוג לתושבי המקום נבנה בהדרגה. בסופו של תהליך יפנו אליו לקבל עזרה.
# שימור הקשר והתערבות: בשלב זה עובד היישוג כבר רכש את אמון תושבים והוא כבר שחקן לגיטימי במרחב וצריך לספק תמיכה ועזרה לתושבים.
 
ריצ'רד הנרי טיזארד (Richard Henry Tizard) ממכללת צ'רצ'יל שבאוניברסיטת קיימברידג' נחשב לאחד הראשונים שהפעילו את פעולת היישוג, לשם העלאת מספרם של סטודנטים מבתי ספר שלא שלחו את תלמידיהם לקיימברידג'.

==לקריאה נוספת==
* שיינטוך, ש. (2013). [http://www.molsa.gov.il/About/OfficePolicy/Documents/%D7%A2%D7%95%D7%91%D7%93%D7%99%D7%9D%20%D7%91%D7%A9%D7%98%D7%97%20-%20%D7%99%D7%99%D7%A9%D7%95%D7%92%20-%20%D7%A9%D7%9E%D7%95%D7%9C%D7%99%D7%A7%20%D7%A9%D7%99%D7%99%D7%A0%D7%98%D7%95%D7%9A.pdf עובדים בשטח: עבודת רחוב ויישוג של עובדים סוציאליים ושל אחרים]. ירושלים: משרד הרווחה והשירותים החברתיים.
* יצחק פרידמן ואורית בנדס-יעקב, עבודת היישוג בשרות לנוער וצעירים במשרד העבודה והרווחה, מכון הנרייטה סאלד, ירושלים, 2003.

==קישורים חיצוניים==

* [http://www.molsa.gov.il/NR/rdonlyres/0F0018E6-7AFD-4ED0-B7E2-B6C1EBA5DC1D/745/12.pdf ניידות עלם: שירות יישוג (outreach) לבני נוער במצבי סיכון ומצוקה השוהים ברחוב], באתר משרד העבודה והרווחה
 
== הערות שוליים ==

קטגוריה:עבודה סוציאלית
קטגוריה:פסיכיאטריה
קטגוריה:פסיכותרפיה
חנה קלר

חנה קלר היא משפטנית ישראלית וניצב בדימוס במשטרת ישראל.

==ביוגרפיה==
קלר (במקור אורנשטיין) גדלה בירושלים. בסיום לימודי משפטים הצטרפה ליחידה לייעוץ משפטי של משטרת ישראל בדרגת מפקח משנה. בראשית דרכה הייתה שותפה לעבודת החקיקה שהביאה להקמת בית הדין המשטרתי לערעורים ולהקמת נציבות קבילות שוטרים וסוהרים. 

עבודתה בייעוץ המשפטי נמשכה 18 שנים, לאחריהן מונתה ליועצת המשפטית של המשרד לביטחון פנים בדרגת ניצב. בתפקיד זה שירתה תחת 6 שרים, החל במשה שחל ולאורך 11 שנים. מתוקף תפקידה השתתפה בשיחות המשא ומתן עם ירדן והרשות הפלסטינית. בשנת 2001 מונתה, נוסף על תפקידה, לנשיאת בית הדין המשטרתי לערעורים.

שירותה במשטרה ארך כ-30 שנים. עם פרישתה, בשנת 2005, מונתה לנציבת קבילות שוטרים וסוהרים, ובשנת 2010 הוארכה כהונתה בשנתיים נוספות. בשנת 2008 מונתה גם ליו"ר ועדת הערר מתוקף החוק להסדרת הביטחון בגופים ציבוריים.

===חיים אישיים===
נשואה למיכאל קלר, בנו של הרב אהרן קלר, והם מתגוררים בירושלים.

קטגוריה:קצינות משטרה בדרגת ניצב
קטגוריה:יועצים משפטיים למשרדי ממשלה
קת'ולהו

קת'ולהו (Cthulhu) הוא ישות קוסמית המופיעה ביצירתו הבדיונית של סופר האימה ה. פ. לאבקראפט. הופעתה הראשונה של הדמות הייתה בסיפור הקצר "קריאתו של קת'ולהו", שפורסם במגזין "Weird Tales" בשנת 1928.

קת'ולהו הוא אחד מהמרכזיים מבין "העתיקים האדירים" במיתוס הלאבקראפטיאני. לא פעם מתייחסים הציטוטים הנוגעים אליו למראהו המבחיל, גודלו המפלצתי, או לאימה העיוורת שהוא מעורר. קת'ולהו נזכר לעיתים בחוגי המדע הבדיוני והפנטזיה כשם נרדף היתולי לזוועה קיצונית או לרשע בלתי נתפש. בהקשרים אלו הוא לרוב מתואר כמעין תמנון ענק, בדומה לקראקן.

לאחר הופעת הבכורה שלו ב"קריאתו של קת'ולהו", הוא הופיע במספר תפקידי משנה באחדים מסיפוריו האחרים של לאבקראפט.

רפרורים למיתוס בתרבות הפופולרית כוללים את הקטע האינסטרומנטלי של להקת "מטאליקה", "The Call of Ktulu", שהופיע באלבומה "Ride the Lightning" ובאלבום ההופעה "S&M"; הופעה של דמות זו בפרקים האחרונים בעונה ה-14 של הסדרה "סאות'פארק"; בפרק מחווה של הסדרה המצוירת "מכסחי השדים - האמיתיים"; בפתיח של הסדרה "ריק ומורטי", ובפרק של "משפחת סימפסון"..

==קישורים חיצוניים==

==הערות שוליים==

קטגוריה:חוצנים
קטגוריה:דמויות ספרותיות
קטגוריה:יצורים מיתולוגיים
קטגוריה:ה.פ. לאבקרפט
אריה שור

אריה שור (3 בנובמבר 1912, כ"ג בחשוון ה'תרע"ג - 1977) היה ממפקדי ההגנה וניצב במשטרת ישראל.
== חייו ==
שור, נולד בירושלים, בנו של מייסד הגימנסיה הריאלית שלמה שור ונכדו של הרב אלתר ריבלין. סיים את לימודיו בגימנסיה העברית ולמד לימודי הנדסה בטכניון. עבד במע"ץ, בהכשרת היישוב (1934-1940) ובקרן קיימת לישראל (1940-1947).

בשנת 1929 הצטרף לארגון "ההגנה". בין השנים 1936–1942 היה מפקד הארגון במוצא, קריית ענבים והסביבה. במלחמת העצמאות היה מפקד גדוד 164 בחטיבת עציוני. לקח חלק בכיבוש מרכז העיר ירושלים במבצע קלשון. היה מפקד חבל 5 בעיר, ממרכזה ועד שכונת ימין משה.

בתום המלחמה הצטרף למשטרת ישראל. בשנת 1949 מונה למפקד נפת חיפה ובשנת 1950 מונה לסגן מפקד המחוז. שור היה ממייסדי המחלקה לזיהוי פלילי ומשנת 1953 עמד בראשה. בשנת 1963 מונה לראש אגף החקירות.

בשנת 1976 פרש לגמלאות.

==קישורים חיצוניים==
* 

קטגוריה:לוחמי ההגנה
קטגוריה:ניצבי משטרת ישראל
קטגוריה:ראשי אגף החקירות והמודיעין
קטגוריה:משפחת ריבלין
קטגוריה:אנשי היישוב ילידי הארץ
קטגוריה:מפקדי גדודים במלחמת העצמאות
קטגוריה:בוגרי גימנסיה רחביה
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1912
קטגוריה:ישראלים שנפטרו ב-1977
קטגוריה:חיילי חטיבת עציוני במלחמת העצמאות
ננגה פרבט

ננגה פרבט (באורדו: نانگا پربت, באנגלית: Nanga Parbat) הוא הר בגובה של 8,125 מטר בקצהו המערבי של רכס הרי ההימלאיה, וההר התשיעי בגובהו בעולם. הוא ההר המערבי ביותר מבין ההרים שגובהם מעל 8,000 מטר, והוא שוכן בקשמיר שבפקיסטן, מדרום לנהר האינדוס ולא הרחק מדרום לרכס הקארקוראם.

הננגה פרבט הוא הר מרשים ובולט מעל סביבתו. פירוש שמו של ההר הוא "ההר העירום". המפנה הדרומי שלו, "פני רופל" (Rupal Face) נחשב בעיני רבים כפנים ההרריים הגבוהים בעולם: הוא מתרומם כ-4600 מטרים מעל בסיסו. הצד הצפוני שלו, מדרון הרחיוט (Rakhiot Flank), מתרומם מעמק האינדוס ועד לפסגה, מרחק אנכי של 7000 מטרים, על פני מרחק אופקי של 27 קילומטרים בלבד.

לאורך ההיסטוריה ניסו רבים לטפס על ההר, והוא גבה קורבנות רבים יחסית לשאר ההרים הגבוהים בעולם: במחצית הראשונה של המאה ה-20, עד שהרמן בול טיפס עליו ב-1953, מתו בו 31 מטפסים. מאז שיעור האבדות בקרב המטפסים על ההר ירד, אם כי הוא עדיין נחשב כהר קשה ביותר לטיפוס.

==המסנרים על הננגה פרבט==
ריינהולד מסנר, שנחשב בעיני רבים מטפס ההרים הגדול של כל הזמנים, יצא ב-1970, יחד עם אחיו גונתר, במסגרת של משלחת אוסטרית-גרמנית, לטפס על הננגה פרבט. שני האחים היו איטיים למדי על ההר. הקור היה קיצוני והם שהו שעות רבות ללא מים ומזון מספיקים, אך הצליחו להגיע לפסגה. גונתר סבל ממחלת גבהים והיה ברור לשניהם שלא יוכל לרדת במסלול שבו עלו, שהיה תלול למדי. לפיכך, הם החליטו לרדת מן הצד השני של ההר, שהוא פחות תלול, אך שוכן בטריטוריה בלתי מוכרת. במהלך הירידה הם נפרדו, כפי הנראה בגלל שריינהולד התקדם מהר מאוד, וגונתר לא עמד בקצב.

ריינהולד מסנר סיפר שהוא לא שם לב שאחיו אינו מאחוריו. כשהבחין בכך לבסוף, הוא חזר לחפש אחריו וקרא בשמו. לבסוף הניח שגונתר נספה, ככל הנראה, במפולת שלגים והמשיך לרדת לבדו. ריינהולד מסנר הגיע למחנה הבסיס במצב קשה לאחר יומיים נוספים. הוא איבד שבע מבהונותיו ושלושה מקצות אצבעותיו כתוצאה מכוויות קור. גופתו של גונתר מסנר נמצאה ב-2005 על ידי מטפסים פקיסטנים, על הקרחון שדרכו ניסו לרדת, כפי שטען מסנר. מסנר ספג ביקורת רבה בגין משלחת זו, ורבים טענו שמתוך הקשיחות הבלתי מתפשרת שלו הוא הפקיר את אחיו למות על ההר. אחרים טענו שרצה בתהילה לבדו והתכוון לרשום את ההישג המדהים של על פסגה הימאלאית בגובה של מעל 8,000 מטרים, ולשם כך היה נכון להקריב את אחיו.

==ראו גם==
* 14 ההרים הגבוהים מ-8000 מטרים

==קישורים חיצוניים==

* [http://wiki.imga.org.il/index.php?title=ננגה_פרבט "ננגה פרבט" באנציקלופדיית הטיפוס]
* 

קטגוריה:אסיה: הרים
קטגוריה:הימלאיה
קטגוריה:פסגות 8,000 המטרים